વડાલી |પાટીદારોને અનામત આપવા અને ખેડૂતોના દેવા માફ કરવા છેલ્લા 12 દિવસથી આમરણાંત ઉપવાસ પર બેઠેલા હાર્દિક પટેલના સમર્થનમાં વડાલી તાલુકાના કેશરગંજ ગામના 72 બાળકો અને યુવાનોએ બુધવારે સામુહિક મુંડન કરાવ્યુ હતુ અને યજ્ઞ યોજી હાર્દિકની તંદુરસ્તી અને સલામતી માટે અને અનામત આંદોલનના 14 શહીદોના પરિવારજનોને શક્તિ પ્રદાન કરવા મા ઉમા ખોડલને પ્રાર્થના કરવામાં આવી હતી. પાટીદાર અનામત આંદોલન સમયે શહીદ થયેલા શહીદોના પરિવારજનોને શક્તિ મળે તે હેતૂસર યજ્ઞ યોજી મા ઉમા ખોડલને પ્રાર્થના કરવામાં આવી હતી. મહિલાઓ દ્વારા થાળી વેલણ વગાડી જય સરદાર જય પાટીદાર જય મા ઉમા ખોડલના નારા લગાવી વિરોધ પ્રદર્શન કરવામાં આવ્યુ હતું. તસવીર-નિતુલ પટેલ